钦定古今图书集成/明伦汇编/交谊典/第047卷 > 《谢人送兰》朱熹
## 钦定古今图书集成/明伦汇编/交谊典/第047卷 > 《谢人送兰》朱熹

幽独尘事屏，婉娩秋兰滋。芳馨不自媚，掩抑空相思。
晤对日方永，披丛露未稀。翛然发孤咏，《九畹》陈悲诗。

其二

淹留阅岁序，契阔心怀忧。独卧寄僧闾，一室空山秋。
徘徊起顾望，俯仰谁为俦。伊人远赠问，孤根亦绸缪。
芳馨不我遗，三载娱清幽。愧无琼琚报，厚意竟莫酬。
瞻彼《南陔》诗，使我心忧忧。